open-index/open-wikipedia-markdown huggingface dataset:
Encore: Movie Partners Sing Broadway

***Encore: Movie Partners Sing Broadway*** er det 35. studioalbumet til artisten Barbra Streisand. Det ble utgitt 26. august 2016 av plateselskapet Columbia Records. Studioalbumet inneholdt låter fra Broadway som Streisand tolket med utvalgte filmskuespillere. Hun slapp to låter før utgivelsen. Disse var «At the Ballet» med Anne Hathaway og Daisy Ridley og «Any Moment Now» med Hugh Jackman. Streisand dro på turneen  for å promotere albumutgivelsen og sang «The Best Thing That Ever Has Happened» med Alec Baldwin under *[[The Tonight Show]]* 25. august.

Musikkalbumet fikk god kritikk. Paul Katz fra *[[The Huffington Post]]* kalte det «Barbra Streisands mest overbevisende og sterkeste studioalbum siden 1985. (...) I *Encore* blir dialog og noen ganger «scener» brukt som rammeverk. Det er en unik og inspirert idé, som får albumet til å minne om en Broadway-innspilling.» Mark Kennedy fra Associated Press kalte utgivelsen «ujevn» og mente at duettene «ikke lyder organiske» og at albumet har en «tvunget, blind date-aktig» kvalitet. Kennedy roste imidlertid noen av låtene og kalte «Climb Ev'ry Mountain» med Jamie Foxx et høydepunkt.

## Sporliste
### Standardversjon
# «At the Ballet» (med Anne Hathaway og Daisy Ridley)
# «Loving You» (med Patrick Wilson)
# «Who Can I Turn To (When Nobody Needs Me)» (med Anthony Newley)
# «Any Moment Now» (med Hugh Jackman)
# «The Best Thing That Ever Has Happened» (med Alec Baldwin)
# «Anything You Can Do» (med Melissa McCarthy)
# «I'll Be Seeing You / I've Grown Accustomed to Her Face» (med Chris Pine)
# «Pure Imagination» (med Seth MacFarlane)
# «Take Me to the World» (med Antonio Banderas)
# «Climb Ev'ry Mountain» (med Jamie Foxx)

### Deluxeversjon
Det ble også solgt en deluxeversjon med fire sololåter integrert i albumet.
# «At the Ballet» (med Anne Hathaway og Daisy Ridley)
# «Loving You» (med Patrick Wilson)
# «Who Can I Turn To (When Nobody Needs Me)» (med Anthony Newley)
# «Any Moment Now» (med Hugh Jackman)
# «I Didn't Know What Time It Was» (**bonuslåt**, solo)
# «The Best Thing That Ever Has Happened» (med Alec Baldwin)
# «Not a Day Goes By» (**bonuslåt**, solo)
# «Anything You Can Do» (med Melissa McCarthy)
# «Fifty Percent» (**bonuslåt**, solo)
# «I'll Be Seeing You / I've Grown Accustomed to Her Face» (med Chris Pine)
# «Losing My Mind» (**bonuslåt**, solo)
# «Pure Imagination» (med Seth MacFarlane)
# «Take Me to the World» (med Antonio Banderas)
# «Climb Ev'ry Mountain» (med Jamie Foxx)

## Referanser


## Eksterne lenker
*
VM i strandhåndball 2016

**Verdensmesterskapet i strandhåndball 2016** var det syvende Verdensmesterskapet i strandhåndball som ble arrangert. Mesterskapet ble arrangert i Budapest i Ungarn fra 12. til 17. juli 2016. 

Mesterskapet var felles for kvinner og menn, og det deltok 12 herre- og 12 kvinnelag. 

## Format
De 12 lagene deles inn i to grupper med seks lag i hver gruppe, som spiller en innledende runde med round robin (alle mot alle). De tre beste lagene i hver gruppe går videre til hovedrunden. Lagene tar med seg poengene fra den innledende runden, men kun poengene fra kamper mot andre lag som også går videre. I hovedrunden spiller hvert lag tre kamper, mot de motstanderne de *ikke* møtte i den innledende runden. De fire beste lagene fra hovedrunden går videre til semifinaler. De tre lavest rangerte lagene fra hver innledende gruppe ble satt sammen til en gruppe på seks lag (konsolideringsrunde), der de tar med seg poengene de oppnådde mot de andre lagene som ble med til denne gruppen. Hvert lag spiller tre kamper, deretter blir det spilt kamper om 7.- til 12.-plassen. 

Kampene spilles i sett på 2 x 10 minutter, og med shoot-out dersom lagene står likt i poeng. 

## Menn
### Deltakerland

### Innledende runde

#### Gruppe A

Ukraina fikk plassen foran Egypt på innbyrdes oppgjør (2-0), og Bahran foran USA (2-1). 

#### Gruppe B

Plassering av lag gjøres etter følgende kriterier:
1) Poeng 2) Innbyrdes poeng 3) Innbyrdes sett +/- 4) Innbyrdes poeng scoret 5) Sett +/- 6) Poeng scoret 7) Uavgjort
Spania, Ungarn og Oman hadde 2 poeng innbydes, men hadde innbyrdes sett som følger: Spania 3-2, Ungarn 2-2, Oman 2-3.

### Hovedrunde (Gruppe C)
*Kommer*

### Konsolideringsrunde (Gruppe D)
*Kommer*

### Plasseringskamper
#### Kamp om 11.-plass
*Kommer*

#### Kamp om 9.-plass
*Kommer*

#### Kamp om 7.-plass
*Kommer*

#### Kamp om 5.-plass
*Kommer*

### Finaler
*Kommer*

### All-star team
*Kommer*

## Kvinner
### Deltakerland

### Deltakere
Deltakerland, hovedtrenere og deltakere:

### Innledende runde

#### Gruppe A

#### Gruppe B

### Hovedrunde (Gruppe C)
*Kommer*

### Konsolideringsrunde (Gruppe D)
*Kommer*

### Plasseringskamper
#### Kamp om 11.-plass
*Kommer*

#### Kamp om 9.-plass
*Kommer*

#### Kamp om 7.-plass
*Kommer*

#### Kamp om 5.-plass
*Kommer*

### Finaler
*Kommer*

### All-star team
*Kommer*

## Referanser


## Eksterne lenker
* Offisielt nettsted
Værnbuvatnet

**Værnbuvatnet** (også skrevet *Vanebuvatnet*, *Vanbuvatnet*, *Vannebuvatnet* og *Vannebovatnet*) er en innsjø i Overhalla kommune i Trøndelag. Den har utløp mot sørøst til Kvernelva, ei sideelv til Nordelva. Innsjøen er inntaksmagasin for Vannebo kraftverk.

## Referanser
Hans Andreas Fristad

**Hans Andreas Fristad** (født 1952 i Oslo) er en norsk forfatter, kollektivtrafikkhistoriker og rådgiver i Ruter AS.

## Bibliografi
*  (2. utgave 1990)
* 
* *Medforfatter i Oslo byleksikon*, 1987
* *Køla-Pålsen - Kristiania-gründer og byoriginal*, 1990
* Medforfatter i *Bare trøkk på… Fem emner fra hundre års aktivitet*, 1994 (100-årsjubileumsbok for Oslo Sporveisbetjenings Forening)
* Medforfatter i *T-banen, 50 historier om byens puls*, 2016

## Referanser
Tesheba

**Tesheba**, alternativt **Teisheba**, var en urarteisk værgud i det urarteiske rike cirka 1200-600 f. Kr. Han var den nest fremste guden etter Haldi. Han avbildes stående på en okse med lyn i hendene. Gudinnen Huba, alternativt Khuba, var hans hustru. Den assyriske parallellen til Tesheba var guden Adad og den hurriske var Teshub. Det er lite foruten navnene som i dag vites om de urarteiske gudene.

## Referanser
Joe Henderson

**Joe Henderson** (1937–2001) var en jazzsaksofonist fra USA. Han spilte inn plater blant annet for Blue Note Records.

## Referanser


## Eksterne lenker
* 
*
Johan Fürst

**Johan Etters Fürst** (født 1780 i Arendal, død 1846 i Arendal) var en norsk skipper og skipsreder fra Arendal. Han var sønn av skipsreder og kjøpmann Christopher Fürst og bror til Wittus Juell Fürst. I 1812 ble han gift med Karen Dorothea Nielsen. Sammen fikk de fikk ni barn.

Johan Fürst deltok under Napoleonskrigene i 1807-1809 som *Maanedslieutenant* på kanonbåten «Thygesen No. 1».

## Lassens hus
Hans far Christopher Fürst bygde i 1809 Lassens hus i Arendal. Huset er nærmeste nabo til Kallevigs palé, eller Arendal gamle rådhus. Johan Fürst fikk huset i gave av sin far.

## Arkivet
På KUBEN i Arendal er det oppbevart en håndskrevet navigasjonsbok fra 1799 som Johan Fürst har ført i pennen.

## Referanser


## Kilder
* Foss, Fritjof. (1893) Arendal byes historie, side 336-337.

## Eksterne lenker
*
Altintepe

**Altıntepe** (turkisk for «gylden høyde») eller **Yerez** (armensk: Երեզ) er en urartisk festning fra tidsrommet 9.-7. århundre f.Kr. Det ligger på en høyde med utsyn over elven Eufrat i distriktet Üzümlü i provinsen Erzincan i Øst-Anatolia i Tyrkia.

Altıntepe ligger ved 12-kilometersmerket på hovedveien fra Erzincan mot Erzurum Ruinene ligger på en seksti meter høt vulkansk høyde. Utgravninger fant syed mellom 1959 og 1968 under ledelse av professor dr. Tahsin Özgüç, og de tble da funnet en borg fra urarteisk tid. Også flere andre bygninger ble utgravd, noe uklart hva deres funksjon kan ha hatt, men i alle fall var det også et tempel. 

Etter et opphold ble det innledet nye utgravninger i 2003.

## Eksterne lenker
*Erzincan governor's official website - Altıntepe images
*The Excavations of the Altintepe official web site
Toprakkale

**Toprakkale** i Tyrkia, tidligere **Rusahinili**, er en gammel festning bygd av Rusa II av Urartu, nær den moderne byen Van sørøst i Tyrkia.

## Arkeologi
Det har vært foretatt utgravninger i Toprakkale siden 1875, av assyriske, russiske, britiske, tyske og tyrkiske arkeologer:

*1880 under Hormuzd Rassam, kaptein E. Clayton, den britiske visekonsul i Van og  G. C. Raynolds
*1898 under Lehmann-Haupt
* 1911–1912 under Orbeli og Marr
* 1959–1961 og 1976 under Erzen

Det ble funnet mange artefakter av bronse, gull, sølv og elfenbein. Sentrale funnstykker er en 136&nbsp;cm høy lysestake av bronse, vigselsskilt og relieffer. Et alter for guden Ḫaldi befinner seg i dag i Istanbul. Mange andre funn er utstilt i Museet for anatoliske sivilisasjoner i Ankara.

Funn fra Van-provinsen ble i 1887 innkjøpt av Vorderasiatische Museum i Berlin.
De seneste daterbare funn fra Toprakkale, vigselsskilt av bronse, bærer innskrifter av Rusa - sønn av Erimena, en sentides urarteisk konge, hvis kronologiske innordning ikke er sikkert innordnet.

## Referanser
Shivini

**Shivini** var en urarteisk solgud (eller ifølge visse kilder en solgudinne) i det urarteiske rike cirka 1200-600 f.Kr. Ikke meget er kjent men guden representeres stående på kne, holdende en bevinget sol over hodet. Gudinnen Tushpuea som har gitt den urarteiske hovedstaden Tushpa sitt namn, var Shivinis hustru. Den assyriske gud som tilsvarer Shivini er Shamash

## Referanser
Christopher Fürst

**Christopher Fürst** (født 1749 i Risør, død 1829 i Arendal) var en norsk skipsreder, kjøpmann og stempelpapirforvalter i Arendal, sønn av Johannes Dødeloff (Ditlev) Fürst (Wien 16. mai 1710-20. juli 1791 [se under «Kilder»]), bataljonskirurg, og Ellen Christophersdatter Winther (Risør 1710-1796 sst.). Fürst anla også en skipskran i Kolbjørnsvig i 1797. Fürst ble gift med Maren Otte Beck i 1776 (mor: Dorthe Pedersdatter Bast) og sammen fikk de ni barn, deriblant Wittus Juell Fürst og Johan Fürst.

## Marienlund
Fürst tilhørte Arendals borgerskap og eide gården Marienlund, også kjent som Kokkeplassen på Hisøy. Til eiendommen hørte også øya Store Torungen.

## Lassens hus
Christoffer Fürst kjøpte i 1809 også Lassens hus i Arendal. Huset er nærmeste nabo til Kallevigs palé, eller Arendal gamle rådhus. Fürst gav huset til sin sønn Johan Fürst.

## Kilder
* Foss, Fritjof. (1893) Arendal byes historie, side 334-336. Se https://www.nb.no/items/47eb9671f27e18ac2b394d9e883dcc6d
* Se *DIGIBOK/STAMTAVLE*, hvor Jon Fyrst: **[[«Fürst»]]** https://www.nb.no/items/URN:NBN:no-nb_digibok_2011091408078?page=18
* https://www.geni.com/people/Johannes-Fürst
Bastamborgen

**Bastam** () er et urartisk citadell fra ca. 600-tallet før Kristus. Det ligger nordvest i Iran.

## Referanser


## Eksterne lenker

*https://web.archive.org/web/20080115111215/http://www.vaa.fak12.uni-muenchen.de/Iran/Bastam/Bastam.htm
Aramu av Urartu

**Aramu**, også **Arame** eller **Arama**, var urarteisk konge mellom 858 og 844 f.Kr. Han er dermed den første historisk kjente hersker av den restituerte urarteiske stat i området rundt innsjøene Van og Urmia. 

Han kjempet og tapte en rekke slag mot den assyriske konge Šulmanu-ašared III. Det formodes at grunnleggelsen av byen Tušpa kan tilbakeføres til Aramu.

## Litteratur
* Barnett, i *[[Cambridge Ancient History]]* III/1, s. 334-337.

## Referanser
Skarelva kraftverk

**Skarelva kraftverk** er et vannkraftverk i Skjomenbotn i Narvik kommune i Nordland.

Det er et elvekraftverk som utnytter et fall på 437 meter i Skarelva.

Installert effekt er 5 MW fra en peltonturbin. Årsproduksjon er 12 GWh.

## Referanser


## Kilder
* 
* NVE vannkraftdatabase
*Småkraft
Tushpuea

**Tushpuea** er en araratisk (urartisk) gudinne som byen Tushpa har fått sitt navn fra. Hun kan ha vært hustru til solguden Shivini ettersom de begge er oppført som tredje par på Mheri-Dur-inskripsjonens opplisting av mannlige og kvinnelige guddommer. Det er en forskningshypotese at de bevingede kvinnelige figurer i urartiske ornamenter og andre gjenstander avbilder denne gudinnen.

## Litteratur
Piotrovsky, Boris B. (1969): *The Ancient Civilization of Urartu: An Archaeological Adventure*. Cowles Book Co. ISBN 9780214667930
Schmerber v. California

**Schmerber v. California** var en sak som ble behandlet i USAs høyesterett i 1966; Avgjørelsen der ble en *landmark court decision*; Det finnes flere slike. 

Høyesterett klargjorde det fjerde grunnlovstilleggets beskyttelse mot ransaking uten rettslig ordre, og -det femte grunnlovstilleggets beskyttelse mot ransakinger inni menneskers kropp. Før Schmerber[-avgjørelsen] hadde høyesterett ikke klargjort  om delstats-politifolk måtte skaffe en ransakinsordre [fra rettsvesenet] før man tok blodprøver fra personer mistenkt for kriminalitet.

## Referanser
Forsanvatn kraftverk

**Forsanvatn kraftverk** er et vannkraftverk ved Sagfjorden i Steigen kommune i Nordland.

Det utnytter et fall på 254 meter fra Forsanvatnet til sjøen.

Installert effekt er 8,8 MW fra to francisturbiner. Årsproduksjon er 35 GWh.

## Referanser


## Kilder
* 
* NVE vannkraftdatabase
* Nord-Salten Kraft
Forsanvatn minikraftverk

**Forsanvatn minikraftverk** er et vannkraftverk i Steigen kommune i Nordland.

Det utnytter et fall på 203 meter fra Forsanvatnet, for å sikre minstevannføring i Forsanelva. Vannet hentes ut av tunnelen til Forsanvatn kraftverk.

Installert effekt er 700 kW fra en peltonturbin. Årsproduksjon er 4 GWh.

## Referanser


## Kilder
* 
* NVE vannkraftdatabase
*Nord-Salten Kraft

## Eksterne lenker
*Haneseth Energi
Grytåga Småkraftverk

**Grytåga Småkraftverk** er et vannkraftverk ved Grytåfjorden i Vefsn kommune i Nordland.

Det utnytter et fall på 189 meter. Vannet taes ut av tilførselstunnelen til Grytåga kraftverk, for bruk i et settefiskanlegg.

Installert effekt er 1,3 MW. Årsproduksjon er 9 GWh.

## Referanser


## Kilder
* 
* NVE vannkraftdatabase
Nicolaus Ephraim Bach

**Nicolaus Ephraim Bach** (1690–1760) var en tysk organist av musikerfamilien Bach. Han fikk tilnavnet «Gandersheimer Bach»

## Liv og virke
Bach var sønn av organisten og kantoren Jacob Bach (1655–1718)  og Dorothea Katharina Herwig.

I januar 1715 fikk Bach et oppdrag av hertug Anton Ulrich av Sachsen-Meiningen, og gikk samme år i tjeneste hos hertugens eldste søster, Elisabeth av Sachsen-Meiningen, som var abbedisse ved Gandersheims frie verdslige riksstift.  I 1719 ble Bach ansatt som organist og kjellermester, og arbeidet seg opp til kapellmester. Han ble abbedissens høyt betrodde medarbeider, han førte privatregnskapet hennes og avanserte til intendant, muligens med ansvar for stiftets kunstsamling.

6. april 1729 fikk Bach posten som organist og kongelig stedfortreder ved *St. Spiritus* og *St. Hieronymus*.

Nicolaus Ephraim Bach var gift to ganger og hadde i alt sju barn. Den yngste sønnen, Ernst Heinrich Ephraim Bach (1756–1835), grunnla den såkalte «Aschersleben-linja» av familien Bach.

## Referanser


## Litteratur
* Alfred Erck, Hannelore Schneider:  *Musiker und Monarchen in Meiningen 1680–1763*, Bielsteinverlag, Meiningen 2006, 245-246.
* Maren Goltz: ''Musiker Lexikon des Herzogtums Sachsen-Meiningen'', 2012, S. 25f. (PDF; 3,2&nbsp;MB)
* «Bach, Nicolaus Ephraim»* i *Brockhaus Enzyklopädie in vierundzwanzig Bänden. Bind 25: Personenregister.'' F.A. Brockhaus, Wiesbaden 1994, ISBN 3-7653-1100-6, s. 70.

## Eksterne lenker
* Nicolaus Ephraim Bach, bach-cantatas.com
Sakrisåga kraftverk

**Sakrisåga kraftverk** er et vannkraftverk ved Storforshei i Rana kommune i Nordland.

Det er et elvekraftverk som utnytter et fall på ca 165 meter i Sakrisåga.

Installert effekt er 960 kW. Årsproduksjon er 4 GWh. Det har to aggregater, en plateturbin og en peltonturbin.

Storforshei Naturkraft AS eies av Aventron Norway AS.

I 2018 ble Laskbekken kraftverk satt opp som et tilbygg på forsiden.

## Referanser


## Kilder
* 
* NVE vannkraftdatabase
Lovik kraftverk

**Lovik kraftverk** er et vannkraftverk nord på Hinnøya i Andøy kommune i Nordland.

Det utnytter et fall på 92 meter fra Bleksvatnet.

Installert effekt er 1,2 MW fra en francisturbin. Årsproduksjon er 6 GWh.

## Referanser


## Kilder
* 
* NVE vannkraftdatabase
*Andøy Energi 

## Se også
*Energipionerer i Andøy (arkiv)
Lars-Kristian Holøs Pettersen

**Lars-Kristian Holøs Pettersen** (født 1984) er en politiker for KrF og varaordfører i Rakkestad kommune. Han er barnebarn av stortingspolitiker Odd Steinar Holøs og bror av kultursjef i Fredrikstad kommune, Ole-Henrik Holøs Pettersen, som også har vært politiker i Rakkestad kommune.
Memphis-mafiaen

**Memphis-mafiaen** er det uoffisielle navnet på staben av livvakter, sikkerhetsfolk og medhjelpere som konstant befant seg i nærheten av Elvis Presley.

Der var snakk om en klikk på – i perioder – opp til 30 personer; klakører, skolekamerater, soldatkamerater og andre venner. Allerede tidlig i Presleys karriere dannet det seg en slik krets rundt ham, og han hadde et slikt følge like til sin død. Tilnavnet 'Memphis-mafiaen' fikk de i Las Vegas i begynnelsen av 1960-årene, da gruppen på en løssluppen tur på byen møtte på en journalist på en nattklubb. I en artikkel dagen etter kalte hun dem *The Memphis Mafia* som parallell til Frank Sinatras *The Rat Pack*. Navnet ble hengende ved dem, men Elvis selv yndet å kalle dem *El's Angels* – *Elvis' Engler*.

Gruppen sto til disposisjon for Elvis Presley døgnet rundt, året rundt, og fungerte som en menneskelig beskyttelsesmur mot verden utenfor. De fulgte ukritisk Elvis' minste vink;  til gjengjeld fikk de en god lønn og ble overøst med dyre gaver, som smykker, ur og biler. Memphis-mafiaens medlemmer måtte alle ukritisk underkaste seg alle Elvis' luner. Ingen av gruppens medlemmer fortalte om forholdene før kort tid før Elvis' død. Da skrev to av dem, to fettere med etternavnet West, den avslørende boken *Elvis, What Happened?*. Der stilte de kritiske spørsmål til Elvis Presleys levemåte.
## Referanser


## Eksterne lenker
*Experts (nettsted): Presley, Elvis: Memphis Mafia 
*The Memphis Mafia: intervjuer med de fleste medlemmene av 'The Memphis Mafia'
*Elvis Information: nylig foretatte dybde-intervjuer med 'The Memphis Mafia', deriblant Elvis' slektning
*The Elvis Mob
*Det offisielle nettstedet til Joe Esposito
*Jerry Scheff TCB (nettsider) 
*Intervjuer med 'The Memphis Mafia' på nettstedet 'Elvis Australia'
Ida Ursin-Holm

**Ida Ursin-Holm** (født 5. januar 1991) er en norsk skuespiller og sanger fra Bø i Telemark. Hun ble ferdig utdannet ved teaterhøgskolen i Nord-Trøndelag (HiNT) våren 2015.
Hun ble først kjent gjennom sin debut i rollen som den 23 år gamle Eva i filmen *[[Løvekvinnen]]*, som baserer seg på Erik Fosnes Hansens roman med samme navn. 

Hun har etter dette medvirket i flere prosjekter både på skjermen og på teaterscenen. Ursin-Holm var også med i gruppen The Exocarps sammen med Cecilie Riis Iden. Gruppen var med i MGPjr 2004 med sangen «Andreplass».

## Film og TV
* 2023: *Så var det jul igjen* - Thea
* 2019: *Amundsen* - Kiss Bennet
* 2017: *Askeladden i Dovregubbenshall* - Huldra 
* 2016: *Folkevalgt* (TV2-serie) - Malin
* 2016: *Løvekvinnen* - Eva (23)
* 2016: *Costa del Kongsvik 2* (TVNorge-serie) - Vanessa 
* 2015:  ''Unge Lovende'' (NRK-serie) - Venninne 
* 2015: NSBs reklamefilm *Hjem til jul*

## Scene
* 2019: *Minn venn fascisten (Teater Ibsen og Det Vest Norske Teatret)* 
* 2019: *Fuglane (Riksteatret)*
* 2018: *Hair (Oslo Nye Teater)*

## Referanser
 
 
 
 
## Eksterne lenker
*
DA-NO Linjen

**DA-NO Linjen** var et norsk rederi som ble stiftet i 1961 og seilte mellom Oslo - Århus og senere mellom Oslo - Frederikshavn. Det gikk konkurs i 1990.

## Utvalg av skip tilhørende DA-NO Linjen
* MS «Holger Danske» (1961–1989).
* MS «Terje Vigen» (1982–1986).
* MS «Terje Vigen» (1972–1975).
* MS «Terje Vigen» (1975–1977).
* MS «Scandinavian Star» (1984–1990).

## Eksterne lenker
* Fakta om fartyg DA-NO Linjen
Mathias Lund

**Mathias Jacobus Lund** (født 10. oktober 1814 i Trondhjem, død 8. desember 1882 i Stjørdal) var en norsk handelsmann og politiker. Han var Nedre Stjørdals første ordfører 1850–1853.

Han var sønn av Jacob Madsen Lund og Anne Marie Elisabeth Kraft Buck i Trondhjem, hvor faren var kjøpmann og kaptein i borgervæpningen. På farssiden nedstammet han fra Mads Jensen Medelfar, biskop i Lund. Farfaren Mads Lund var residerende kapellan i Stjørdal. Mathias Lund giftet seg i 1838 med Elisabeth Nilssen, datter av lensmann Ole Nilssen på Ree i Stjørdal. De fikk syv barn, hvorav tre var dødfødte.

Etter noen år som handelsbetjent i Bergen og Trondhjem kom han selv til Stjørdal, hvor han i 1833 kjøpte offisergården Medbroen. Han drev landhandel på Medbroen, eide flere andre gårder, forpaktet prestegården på Bolkan, og drev etterhvert sin egen utlånsvirksomhet. Varer førte han inn på båt fra Trondhjem og opp Gråelva. I 1840 oppførte han den nåværende hovedbygningen på gården. Han drev også brenneri og var direktør i Stjørdalens Sparebank.

Lund var den første ordføreren i Nedre Stjørdal etter herredsdelingen i 1850, og satt ut året 1853. Han var tilbake som medlem av herredsstyret i 1864 og 1865. Som medlem av Nordre Trondhjems amtsformannskap i 1854 drev han sammen med amtmann Trampe igjennom bevilgningen til den første broen over Stjørdalselva, som ble oppført noen år senere. Lund var også takstmann ved jordavståelsene til Meråkerbanen i 1874.

Lund gikk konkurs i 1864 og 1881, hvorpå han drev et bakeri. Etter Lunds død ble Medbroen auksjonert bort til H.P. Jenssen II.

Mathias Lunds gate på Stjørdalshalsen er oppkalt etter ham.

## Referanser
Bondelensmann

**Bondelensmannen** var i hele perioden fra 1500-tallet og frem til midt på 1800-tallet det laveste trinnet i lokalforvaltningen i Norge. Fra først av var han fogdens private tjener og representant i de enkelte bygdene. En av bygdas «beste bønder» ble vanligvis utpekt som lensmann. Det private forholdet til fogden ble etter hvert avløst av en mer formell tilknytning til statsapparatet. 
Det tok lang tid før lensmannen fikk noen form for fast lønn for virksomheten sin. Men det var vanlig at han fikk del i bøtene som ble utskrevet uten at det var noe system i denne avlønningsmåten. Utover på 1600-tallet fikk lensmannen visse særretter. Det viktigste av disse privilegiene var skattefrihet for den gården lensmannen bodde på. I enkelte distrikter ble lensmannen fritatt for skyssplikt, og noen steder ble han også fritatt forå betale tiende. Lensmannen ble også sammen med en av sønnene sine fritatt for militærtjeneste. Utover på 1700-tallet ble det vanlig at lensmannen kunne kreve inn en avgift som godtgjørelse for vervet sitt, lensmanntollen. Denne tollen ble utliknet på bøndene i bygden. 

Fra først av var funksjonene til lensmannen hovedsakelig  knyttet til rettsvesenet. Lensmannen innkalte til rettsmøter. Tok opp bevis, kunne sammenkalle ting og oppnevne lagretten, fange forbrytere og oppklare alle viktige saker i distriktet. 

Ved siden av å være rettsbetjent hjalp lensmannen fogden med innkreving av skatter. Lensmannen representerte politimyndigheten på stedet og måtte holde arrestlokale. Han deltok i skifteforretninger og holdt auksjoner på vegne av sorenskriveren, holdt utpantinger og andre utleggsforretnlinger
The Day You Went Away: The Best of M2M

The Day You Went Away: The Best of M2M
Den dagen du gikk bort: Det beste med M2M er det siste albumet og greatest hits samling av norsk ungdoms-pop duoen M2M. Den ble utgitt i 2003 etter M2M ble oppløst i 2002.

Samlingen inneholder alle sine singler fra sine to studioalbum Shades of Purple og The Big Room, samt akustiske versjoner av noen andre sanger. Den inneholder også en Mandarin kinesisk versjon av sin hit "Pretty Boy" og en spansk versjon av "alt du gjør". "Alt" er også forkortet uten falmet ut slutt og "Alt du" var helt nytt tatt opp med nye vokal. Den har også tre nye låter, "Ikke for meg", "Is You", og "Vent på meg". En annen plate følger med albumet, som inneholder musikkvideoer og en featurette, samt film jenter i Bangkok og Norge. [1]

Marisa Brown fra Allmusic ga albumet fire av fem stjerner, konkluderte [1] De liner notes omfatter tekstene til sangene "Det er måten mer M2M enn nødvendig, men det absolutt gjør jobben med å gi den beste av dem."; men det er en feil i tekstene på "Do not Say You Love Me", som notatene inneholder tekstene fra den versjonen av sangen som dukket opp på Pokémon: The First Movie, mens albumet inneholder den versjonen som dukket opp på nyanser av lilla.

Sporliste Rediger

"Den dagen du gikk bort" - 03:43
"Mirror Mirror" - 03:21
"Pretty Boy" - 04:40
"Do not Say You Love Me" - 03:46
"Alt" (ny rediger) - 03:07
"Alt du gjør" (re-innspilt vokal versjon) - 04:05
"Girl In Your Dreams" - 03:40
"Hva du gjør om meg" - 03:21
"Ikke" (akustisk versjon) - 03:30
"Wanna Be Where You Are" - 03:26
"Ikke for meg" - 03:09
«Er du" - 04:01
"Vent på meg" - 03:06
"Jennifer" (akustisk versjon) - 02:53
"Kjærlighet Left For Me" (akustisk versjon) - 04:14
"Pretty Boy" (Mandarin kinesisk versjon) - 04:39
"Alt" (akustisk versjon) - 03:41
"Do not Say You Love Me" (Tin Tin Out Remix) - 03:33
"Todo lo que Haces" ( "Alt du gjør" spansk versjon) - 04:02
"Mirror, Mirror" (Strøm Dance Remix) - 05:56
personell Rediger

Marion Raven - vokal, piano, slagverk
Marit Larsen - vokal, gitar
Matt Rowe - produksjon, arrangement
Dane DeViller - produksjon, arrangement
Sean Hosein - produksjon, arrangement
Per Magnusson - produksjon, arrangement
David Kreuger - produksjon, arrangement
Jimmy Bralower - produksjon, arrangement
Peter Zizzo - produksjon, arrangement
Kenneth M. Lewis - produksjon, arrangement
Craig Kallman - produksjon, arrangement
T-Bone Wolk - produksjon, arrangement, bass, akustisk gitar, mandolin, orgel, Wurlitzer
Dean Sharp - trommer, perkusjon
Tron Syversion - innspilling
John Holbrook - innspilling, miksing
Damien Shannon - Assistent ingeniør
Jimi K. Bones - slide gitar
José Ramón Flórez - spansk oversetter ( "Todo lo que Haces")
Neil Perry - innspilling
Joshua - opptak produksjon (Norsk)
Referanser Rediger

^ A b c Brown, Marisa. "Den dagen du gikk bort: Det beste med M2M". Allmusic. Hentet 29 september 2015.
Svarte palmekroner

***Svarte palmekroner*** (originaltittel: **) er en svensk dramakomedie fra 1968 i regi av Lars-Magnus Lindgren, som også skrev manuset. Det er basert på Peder Sjögrens roman *Svarta palmkronor* fra 1944. I filmen er handlingen flyttet fra Valencia i Spania til Niteroi i Brasil. Hovedrollene spilles av Max von Sydow og Bibi Andersson, mens Toralv Maurstad spiller en sentral birolle.

## Handling
Den unge finske kvinnen Elin Pappila søker i alle verdens havner etter sjømannen Colett som reddet henne under et fartøysforlis. Hennes etterforskninger leder henne til den fattige og forfalne brasilianske havnebyen Niteroi. En kveld da hun er nær ved å bli voldtatt av de eiendomsløse og utslåtte blir hun tatt hånd om av en kraftig svenske. De to tilbringer natten sammen i en pram. Mannen er borte før hun får se ham i gryningslyset og hun blir med barn.

Svenskens etternavn er Olofson. Han er én av de mange akterutseilte og fordrukne sjømennene som driver rundt i Niteroi uten kraft til å ta seg ut av slummen. Olofson kan ikke glemme Elin. 

To år har gått. Elin vender tilbake til Niteroi og oppsøker sjømannspresten Lassen for å få opplysninger om Colett. Den forløyne, selvgode og moralisende Lassen ber henne om å overgi Colett, som han kaller  *«én av de verste svina i havnen»*. Lassen forteller henne imidlertid at Colett har en bergingslønn på $ 3.000 liggende på konsultatet i Rio de Janeiro. Olofson og de andre forsøker gjentatte ganger å få Colett i en så pass edru og presentabel form at han kan hente sin belønning. Lassen, som til enhver pris vil forhindre at pengene havner i dagdrivernes hender, henter dem selv ut på konsulatet *«på vegne av Collet»*.

Olofson og Elin treffes. Av hans ord forstår hun at han må være faren til hennes barn. Elin, som ikke vet at bergingslønnen allerede er hentet, lykkes i få med seg Colett til Rio, men han dør før de når konsulatet.

## Rolleliste (i utvalg)
* Max von Sydow - Gustav Olofson, sjømann
* Bibi Andersson - Elin Pappila
* Toralv Maurstad - Lassen, sjømannsprest
* Thommy Berggren - Colett, sjømann
* Roland Hedlund - Luleå, sjømann
* Cornelis Vreeswijk - Kocken, sjømann

## Referanser


## Eksterne lenker
*
Skjennumsflaka

**Skjennumsflaka** er en ås helt nordvest i Nordmarka ved Oslo, like ved den høyeste toppen Svarttjernshøgda. Terrenget på toppen er ganske slakt og trebevokst. Det er derfor ingen spesielt gode utsiktspunkter her.

## Fotnoter



## Referanser
Isidoros fra Milet

**Isidores fra Milet** (født 442, død	537) var en seinantikk arkitekt, fysiker og matematiker. Han var fra byen Milet.

Isidor var, sammen med Anthemios fra Tralleis, byggmester for Hagia Sofia. Hagia Sofia var hovedkirke i Konstantinopel i 900 år, og er et av de siste store byggverkene i antikken. Bygningen ble reist på oppdrag fra den østromerske keiseren Justinian I den store, på stedet hvor den store basilikaen Hagia Sofia tidligere hadde stått. Den kirken, som ble oppført under Theodosius ble ødelagt under Nikaopprøret i 532.

Isidor underviste i fysikk i Alexandria og senere ved universitetet i Konstantinopel. På gammelgresk skrev han en kommentar til det i dag tapte verket *Om kvelving* av Heron fra Alexandria. 

Brorsønnen hans, Isidoros fra Milet den yngre var byggmester for  kuppelen som Hagia Sofia har i dag. Denne sto ferdig i en noe endret form i 563, fem år etter at den opprinnelige kuppelen hadde falt ned.

## Referanser


## Litteratur
* John Martindale: *The Prosopography of the Later Roman Empire.* Bd. 3. Cambridge 1992, S. 724.
Övralid

**Övralid** er en svensk herregård nord for Motala i Östergötland. Den var hjemstedet for den svenske forfatter og nobelprisvinner Verner von Heidenstam fra 1925 til hans død i 1940. 

Verner von Heidenstam bosatte seg i 1925 i den bygningen som han lot bygge noen år tidligere, sammen med sin samboer, den danske forfatter Kate Bang. I hjemmet bodde også diverse tjenestefolk samt Kate Bangs to barn fra et tidligere ekteskap. Övralid var samlingspunktet for den svenske kulturelle elite, blant de mange gjester var også oppdagelsesreisende Sven Hedin, billedhugger Carl Milles, kunstneren Albert Engstrøm og Prins Eugen av Sverige. Alle overnattet i husets gjesteværelser. 

Ved Verner von Heidenstams død i 1940 ble Övralid overdratt til den svenske stat, som siden har bevart både bygningen og interiøret som det opprinnelig var. Övralid er åpen for besøkende i sommermånedene og er dessuten åsted for den offisielle overrekkelse av Övralidsprisen som årlig tildeles en forfatter på Verner von Heidenstams fødselsdag. Fødselsdagen feires videre med dans og sang i haven hvor forfatteren er gravlagt.

## Kilder
* Per Gedin, *Verner von Heidenstam - ett liv*, Stockholm, Albert Bonniers förlag, 2006
Selardi

**Selardi** (Sielardi) er en måneguddinne i Urartu-mytologien. Hennes motsvarighet hos babylonerne er Sin. Nicholas Adontz har fremlagt teorien at «Sielardi» er utledet fra «siela», som betyr «kvinne» eller «søster», og fra «ardi», som betyr «sol». Han fremholder at man i Orienten betraktet månen som solens søster.

## Kilder
*Chahin, M. (1987): *The Kingdom of Armenia*. Dorset Press. ISBN 0-88029-609-7

## Eksterne lenker
*Encyclopedia Mythica
Tina Søreide

**Tina Søreide** (født 1973) er en norsk økonomiprofessor ved Norges Handelshøyskole i Bergen. Søreide er kjent for sin forskning på korrupsjon. Hun var direktør i Konkurransetilsynet fra februar 2022 til januar 2025.

I desember 2021 ble hun utnevnt til direktør i Konkurransetilsynet.

## Bibliografi
* *Korrupsjon: Mekanismer og mottiltak*, Cappelen Damm akademisk, Oslo 2013 ISBN 9788202413538
* med Aled Williams, *Corruption, Grabbing and Development: Real World Challenges*, Edward Elgar Pub 2015, ISBN 978-1783472444

## Referanser


## Eksterne lenker
* Om Tina Søreide, fra nettsidene til Norges Handelshøyskole
** CV
* Tina Søreide om korrupsjon, video fra Youtube
Norddalselva (Overhalla)

**Norddalselva** er ei elv i Overhalla kommune i Trøndelag. Den har utspring på sørsida av Storfjellet, og renner derfra i sørlig retning. Over samløpet med Tverråa kalles den **Masåa**. Elva løper sammen med Nordelva og danner Meosen, som munner ut i Namsen like etter.

## Referanser
Miguel Ángel López (syklist)

**Miguel Ángel López** (født 4. februar 1994 i Pesca) er en colombiansk syklist.

I 2022 fikk han sparken fra sitt lag, Astana Qazaqstan Team.

## Seire

;2014
: Sammenlagt, klatrekonkurransen og 6. etappe, Tour de l'Avenir
: Sammenlagt + 1. og 2. etappe, Clásica de Samacá
: Sammenlagt + 4. etappe, Vuelta a Colombia U23
: 1. etappe, Clásica Fusagasugá
;2015
: 2. og 4. etappe + ungdomskonkurransen, Vuelta a Burgos 
;2016
: 6. etappe og ungdomskonkurransen, Tour de San Luis 
: 4. etappe, Tour de Langkawi 
: Sammenlagt, Sveits rundt
:Milano–Torino
;2017
: 4. etappe, Østerrike rundt
: 5. etappe, Vuelta a Burgos
:11. og 15. etappe, Vuelta a España

;2018
:5. etappe, Tour of Oman
:2. etappe, Tour of the Alps
:3. etappe, Vuelta a Burgos
;2019
:Sammenlagt, Colombia 2.1
:Sammenlagt og 4. etappe, Catalonia rundt
;2020
:4. etappe, Volta ao Algarve
:17. etappe, Tour de France
;2021
:Sammenlagt + 3. etappe, Vuelta a Andalucía Ruta Ciclista Del Sol
:Mont Ventoux Dénivelé Challenge
:18. etappe av Vuelta a España
;2022
:4. etappe, Tour of the Alps

## Referanser


## Eksterne lenker
* 
*
Hans Koller

**Hans Koller** (født 1921 i Wien, død 2003 i Wien) var en østerriksk tenorsaksofonist og sjef i musikkgrupper.

I 1950 emigrerte han til Tyskland, og started et band. På 1950-tallet spilte han med Freddie Brocksieper, Albert Mangelsdorff, Jutta Hipp, Dizzy Gillespie, Bill Russo, Lee Konitz, Stan Kenton, Eddie Sauter, Benny Goodman, Attila Zoller, Oscar Pettiford, Kenny Clarke og Jimmy Pratt. Fra 1958 til 1965 ledet han jazz-verksteder til Norddeutscher Rundfunk i Hamburg, og returnerte til Wien i 1970. Seinere startet han gruppa *Free Sound*, og seinere det tiåret jobbet han med the International Brass Company.

Som komponist skreiv han blant annet balletten *New York City* - ferdig i 1968. Som billedmaler jobbet Koller innafor sjangeren abstrakt maleri.

## Deltakelse på innspillinger
* Sims, Zoot.  *Lost Tapes Baden-Baden 1958*. SWR Music #101 710 (2014)

## Referanser


## Litteratur
* Klaus Schulz, «Hans Koller». *[[The New Grove|The New Grove Dictionary of Jazz]]*, ed. Barry Kernfeld, 1994, pp.&nbsp;659–660.

## Eksterne lenker
* 
* 
*
Quosego

***Quoseogo*** (Tidsskrift för ny generation) var et dadainspirert finlandssvensk litterært tidsskrift som utkom med fire numre i årene 1928–29 i Helsingfors. Utgiver var Cid Erik Tallqvist.

Til kretsen omkring Quesego hørte foruten toneangivende forfattere som Rabbe Enckell, Gunnar Björling og Elmer Diktonius blant andre Hagar Olsson, Henry Parland, Artos Wirtanen og Olof Enckell. 

## Referanser
Litlelva kraftverk

**Litlelva kraftverk** er et vannkraftverk i Flåttådalen i Namsskogan kommune i Trøndelag.

Det er et elvekraftverk som utnytter et fall på 136 meter i Litlelva.

Installert effekt er 1,3 MW. Årsproduksjon er 4,2 GWh.

Kraftverket har en francisturbin og en liten peltonturbin.

## Referanser


## Kilder
* 
* NVE vannkraftdatabase
*Kiær Mykleby
Asiamesterskapet i strandhåndball 2015

**Asiamesterskapet i strandhåndball 2015** ble arrangert 1. - 7. mai 2015 i Muskat i Oman. Dette var det femte Asiamesterskapet i strandhåndball. 

## Menn

## Kvinner

## Eksterne lenker
* Det asiatiske håndballforbundet
** Det asiatiske håndballforbundet - 5th Asian Men & Women Beach Handball Championship  (resultater)
** Det asiatiske håndballforbundet - 5th Asian Men & Women Beach Handball Championship  (kampresultater)
Raudvatnet (Bardu)

**Raudvatnet** (også skrevet **Rødvatnet**, nordsamisk: *Ruksesjávri*) er en innsjø i Bardu kommune i Troms. Den ligger øverst i Salangselvas vassdrag, rundt fem kilometer sørvest for Bones. Utløp er mot øst til Røddalselva.

## Referanser
Klokken på Rönneberga

***Klokken på Rönneberga*** (originaltittel: **) er en svensk dramafilm fra 1944 i regi av Gunnar Skoglund. Filmen er basert på Hertha Odemans novelle *Solskensnatten* (1930). Hovedrollene spilles av norsksvenske Lauritz Falk og norske Vibeke Falk. De var gift med hverandre på den tiden.

Filmen er i svart-hvitt.

## Handling
Det er godseier Lennart Heijkens 70-årsdag. Den blir feiret med en stor fest på slektsgodset Rönneberga som har tilhørt slekten Heijken i seks generasjoner. Når det er tid for Lennarts barnebarn Vivan å gå og legge seg får hun først æresoppdraget med å trekke opp den store gulvklokken *Kulla* som står på æresplassen i festsalen. Senere setter Lennart seg ved hennes sengekant og forteller eventyret om *Kulla*. Han begynner med å fortelle om den dagen da han ble født - for nøyaktig 70 år siden. Det var 11. august 1886 og brukseier Henrik Heijken på Rönneberga var overlykkelig over at hans hustru nettopp hadde nedkommet med en sønn. 

Samme dag kommer en dalmas (mann fra landskapet Dalarna) som selger klokker til Rönneberga. I sin glede kjøper Henrik en stor gulvklokke av ham, *Kulla*. Dalmasen hjelper til med å risse inn dagens dato i den, Lennarts fødselsdag. Dalmasen sier at denne klokken skal følge Lennart gjennom livet. Neste dato til å risse inn blir 9. juni 1885. Lennart har da tatt studentexamen. Henrik regner nå med at sønnen skal begynne på en utdannelse for å kunne overta jordbruket, men Lennart vil bli offiser. Henrik aksepterer sønnens vilje. Lennart avanserer snart til løytnant og han treffer også en jente som han forelsker seg i, Viveka. Hun blir også oppvartet av løytnant Grip. I med- og motgang fortsetter man siden å følge Lennart og hans *Kulla*.

## Om filmen

### Bakgrunn
Filmen er delvis basert på Hertha Odemans novelle *Solskensnatten*, som inngår i novellesamling *Världens barn* (1930). Novellen ble bearbeidet til et hørespill som første gang ble sendt på svensk radio den 20. september 1931. I mai 1943 kjøpte SF filmrettighetene til hørespillet og engasjerte samtidig Odeman til å utarbeide filmmanuset sammen med Gunnar Skoglund. Dets dialog ble senere bearbeidet av Herbert Grevenius.  

### Innspilling
Filmen er i svart-hvitt og ble spilt inn fra slutten av august 1943 og fram til begynnelsen av november 1943.  Innspillingssteder var Filmstaden i Råsunda (studioscener), Lilljanskogen i Stockholm og Erikssunds gods utenfor Sigtuna.

## Rolleliste (i utvalg)
* Lauritz Falk - Lennart Heijken, godseier på Rönneberga herregård
* Vibeke Falk - Viveka Langenfeldt
* Hilda Borgström - Sara
* Oscar Ljung - Brukseier Henrik Heijken, Lennarts far
* Erik Hell - Løytnant Gerhard Grijp, senere rittmester
* Kotti Chave - Bergencrona
* Åke Jensen - Langenfelt
* Sten Lindgren - Brolin, rättare på Rönneberga
* Gun Robertson - Eva Heijken, Gunnars hustru
* Monica Tropp - Vivan
* Gunnar Olsson - Dalmasen, klokkeselger
* Birgit Chenon - Elisabet Heijken, Lennarts mor
* Sten Sture Modéen - Gunnar Heijken, Lennarts sønn 
* Jullan Kindahl - Madam Hallström, jordmor 
* Wiktor «Kulörten» Andersson - Kjører Lindgren, kusk
* Signhild Björkman - Fortellersken

## Referanser


## Eksterne lenker
*
Raudvatnet

**Raudvatnet** er navn på flere innsjøer i Norge, og kan vise til:

* Raudvatnet (Bardu) – i Bardu kommune i Troms
* Raudvatnet (Eidsvoll) – i Eidsvoll kommune i Akershus
* Raudvatnet (Rana) – i Rana kommune i Nordland
* Raudvatnet (Grane) – i Grane kommune i Nordland
* Raudvatnet (Hattfjelldal) – i Hattfjelldal kommune i Nordland
* Raudvatnet (Lærdal) – i Lærdal kommune i Sogn og Fjordane
* Raudvatnet (Valle) – i Valle kommune i Aust-Agder (nå en del av Hovvatn-magasinet)
Pawn Sacrifice

***Pawn Sacrifice*** er en amerikansk biografisk film. Den er basert på den sanne historien om Bobby Fischer som konkurrerte mot den sovjetiske sjakkmesteren Boris Spassky. Tobey Maguire har rollen som Bobby Fischer, og Liev Schreiber har rollen som Boris Spassky. Filmen kom ut i USA, den 16. september 2015.

## Sammendrag
Filmen åpner med Bobby Fischer som barn når han lærer seg å spille sjakk, og blir den yngste stormester i sjakk noensinne. Fischer velger William Lombardy, en tidligere sjakkspiller og katolsk prest, som medhjelper. Fischer begynner å stille krav i aller siste øyeblikk om trivielle ting som hvor mange appelsiner han kan ha med på flyet. En overmodig Fischer taper mot Boris Spassky i California. Men han får en ny mulighet til å spille mot verdensmesteren. Det er på høyden av den kalde krigen, og USA er desperat etter å utfordre russerne, som dominerer innenfor sjakk. 

Men Fischer er under stadig større press, og får paranoia i den tro at russerne planlegger å drepe ham. Boris Spassky vinner lett det første spillet, og Bobby kommer med enda flere krav. Blant annet at ingen publikum kan være til stede, og alle TV-kamera må være helt lydløse. Han dukker likevel ikke opp til den andre kampen, og mener at han er offer for en sovjetisk plan om å drepe ham. Men han går med på en ny omgang, og vinner overraskende. Etter flere runder blir Bobby kåret til vinner. Men hans vrangforestillinger sliter ham fullstendig ut, og han går i selvpålagt eksil.

## Rolleliste
* Tobey Maguire som Bobby Fischer
* Liev Schreiber som Boris Spassky
* Peter Sarsgaard som William Lombardia

## Eksterne lenker
* 
* Film-trailer, youtube.com
Star Wars Battlefront: Elite Squadron

***Star Wars Battlefront: Elite Squadron*** er et Star Wars basert videospill utviklet av Rebellion Developments og n-Space for henholdsvis PlayStation Portable og Nintendo DS.

Spillet ble utgitt av LucasArts den 3. november 2009. Spillet fikk blandede anmeldelser ved utgivelsen. Nettsidene GameRankings og Metacritic ga spillet en score på henholdsvis 65,39% og 63/100 for PSP versjonen, og 60,23% og 61/100 for Nintendo DS versjonen.

## Handling
Spilleren kan velge å delta i kamp enten til fots, i kjøretøy eller i verdensrommet. Spillere er også i stand til å gå inn i forskjellige romskip og, når skjoldene er nede, slåss mot fienden inne i romskipet. Konsekvensene av hver kamp skal avhenge av spillernes handlinger. Dette betyr at hver enkelt fiende som drepes, kan påvirke resultatet av det som skjer videre. Spillet inkluderer spillbare figurer som for eksempel Luke Skywalker, Boba Fett, Darth Vader, Darth Maul, The Emperor og Kit Fisto.

Spillets handling foregår rundt samme tid som Star Wars Episode III: Sithene tar hevn. Gjennom kampanjen får spilleren rollen som X2, en elitesoldat opprettet fra DNA etter en Jedi Master. Sammen med sin bror X1 skal han tjene under Jedi-general Ferroda. Under Ferrodas kommando tildeles X2 og X1 forskjellige oppdrag i løpet av hele konflikten.

## Referanser


## Eksterne lenker
* 
*
Kjærnes kraftverk

**Kjærnes kraftverk** er et vannkraftverk ved Hudningsvatnet i Røyrvik kommune i Trøndelag.

Det er et elvekraftverk som utnytter et fall på 213 meter i Litlelva.

Installert effekt er 1 MW fra tre peltonturbiner. Årsproduksjon er 3,85 GWh.

Kraftverket ble bygget med to aggregater, hver på 315 kW. I 2013 ble det utvidet med et tredje aggregat.

## Referanser


## Kilder
* 
* NVE vannkraftdatabase
Vollabekken kraftverk

**Vollabekken kraftverk** er et vannkraftverk  i Indre Fosen kommune i Trøndelag.

Det er et elvekraftverk som utnytter et fall på 198 meter i Vollabekken.

Installert effekt er 1 MW fra en peltonturbin. Årsproduksjon er 2,9 GWh.

## Referanser


## Kilder
* 
* NVE vannkraftdatabase
Kvennhusåi kraftverk

**Kvennhusåi kraftverk** er et vannkraftverk ved gården Århus i Seljord kommune i Telemark.

Det er et elvekraftverk som utnytter et fall på 213 meter i Kvennhusåi.

Installert effekt er 1 MW fra en francisturbin. Årsproduksjon er 3,7 GWh.

Det er også installert en liten peltonturbin.

## Referanser


## Kilder
* 
* NVE vannkraftdatabase
Egil Nic. Andersen

**Egil Nicolai Andersen** (1928&ndash;1989) var en norsk forlegger og skribent.

Andersen vokste opp i Kvalsund i Finnmark, og flyttet etter hvert til Sør-Norge. I 1970-årene skrev han rekke noveller med bakgrunn i Kvalsund-Repparfjordområdet, og han utgav også senere flere tekster og bøker. 

## Bibliografi
* *Sneen på Chinkkavarre*, roman, Cammermeyers forlag, 1978
* *Goiterfolket ved Navgastajokka*, billedbok, Cammermeyers forlag, 1979

## Referanser
Tushpa

**Tushpa** (armensk: Տոսպ *Tosp*, assyrisk: *Turuspa*, *Tuşpa*) var på 800-tallet f.Kr. hovedstad for olddtidsriket Urartu. Den ble senere kjent som **Van**, et navn som er avledet fra *Biaina*, de egne innbyggeres navn på Urartu.

De gamle ruiner ligger rett vest for byen Van og øst for Vansjøen i provinsen Van i Tyrkia.

Tushpa ble rikets hovedstad i kong Sarduri Is regjeringstid, som var fra 834 til 828 f.Kr. Byen oppstod rundt en gammel urartisk festning, som i dag kalles   *Van Kalesi*. «Hersker av byen Tushpa» ble en del av titulaturet til alle urartiske herskere.

Tushpa dukker første opp skriftlig i en innskrift under den assyriske konge Šulmanu-ašared III (*Salmanassar III*, regj. 858-824). Salmanassar III forteller i innskriften om en seier over kong Sarduri. Med tiden actok byens betydning, og navnet ble forandret til *Van*.

Under kampene mellom osmanene og russerne under første verdenskrig ble bebyggelsen rasert, og ble til et ruinfelt.
SDermed er det i *gamle Van* bare rester av enkelte moskeer fra seldsjukkenes tid, som for eksempel *Hüsrev Paşa Camii* fra 1567, oppkalt etter ham som lot moskeen bygge og som ble bagravet i en meget vakker türbe, og minareten etter en *Ulu Cami* fra Qara Qoyunlu-tiden, på 1300-1400-tallet.

## Referanser
Ortnevik kraftverk

**Ortnevik kraftverk** er et vannkraftverk i Ortnevik i Høyanger kommune i Vestland.

Det er et elvekraftverk som utnytter et fall på 44 meter i Ortnevikelva.

Installert effekt er 1,2 MW. Årsproduksjon er 5,5 GWh.

## Referanser


## Kilder
* 
* NVE vannkraftdatabase
*Småkraft
Meierifossen kraftverk

**Meierifossen kraftverk** er et vannkraftverk ved Jølstravatnet i Sunnfjord kommune i Vestland.

Det er et elvekraftverk som utnytter et fall på 36 meter i Årdalselva.

Installert effekt er 1,4 MW fra en vertikal kaplanturbin. Årsproduksjon er 5,25 GWh.

## Referanser


## Kilder
* 
* NVE vannkraftdatabase
*Fadum Tekniske 
* Småkraft
Jacobsen Elektro

**Jacobsen Elektro AS** (**JEL**) er et norsk firma som leverer utstyr og tjenester til kraftindustrien. Selskapet ble opprettet i 1987 for å overta **N. Jacobsens Elektriske Verksted** (**NJEV**), som hadde store vanskeligheter på grunn av endringer i markedet. Det ble etter hvert besluttet å legge ned produksjonen. I stedet startet JEL rådgiving og bygging av store elektriske anlegg i Europa, Asia og Afrika.

## Historie
Johannes Nicolai Jacobsen startet det elektromekaniske verkstedet N. Jacobsens Elektriske Verksted den 21. april 1891. De første årene ble det bl.a. utviklet elektrisk utstyr som telefonsystemer, røntgenapparater, brannmeldere, måleinstrumenter og batterier. I 1901 ble de mange produktene vist i den Illustrerte Katalog nr 1. I 1901 produserte NJEV to prototyper til Kristian Birkelands elektromagnetiske kanon.  Dette var starten på det som ble Birkeland-Eydes metode for fremstilling av nitrogendioksid. Strømbegrenseren «Vippa» ble utviklet og produsert av NJEV fra 1913. I 1923–1931 utviklet og leverte NJEV en stor mengde «Småen» krystallapparater med hodetelefoner. Fra 1931 til 1936 ble også «folkemottakeren» med rør og batterier utviklet. NJEV startet utvikling av avanserte vern for beskyttelse av elektriske kraftanlegg i 1933.  I 1985 opprettet JEL en avdeling Service & Tjenester med konsulenter på planlegging og vedlikehold av vern i store elektriske anlegg.  I 1992 hadde Jacobsen Elektro AS problemer. Johan Svendsen ble kortvarig innleid for å hjelpe PEC i Tønsberg med å få orden i sakene. Det var vanskelig å omorganisere bedriften og produksjonen. Til slutt overtok han bedriften og er fortsatt eier av bedriften.  Siden 1993 har JEL bygget store Transformatorstasjoner  og Kraftverk 

## Referanser


## Eksterne lenker
*Jacobsen Elektros offisielle nettsted
Røddalselva

**Røddalselva** (også skrevet **Rauddalselva**, nordsamisk: *Čierrunskáiddejohka*) er ei elv i Bardu kommune i Troms. Den har utløp fra Raudvatnet lengst sørvest i Bardu. Den er ei tilløpselv til Salangselva, som dannes ved samløpet mellom Røddalselva og Stordalselva.

Salangselva, og dermed også Røddalselva, ble vernet mot kraftutbygging i Verneplan I for vassdrag i 1973.

## Referanser